stanford-oval/wikipedia huggingface dataset:
Häkämyrkytys
Vaikutusmekanismi

Veressä häkä sitoutuu 240 kertaa happea hanakammin punasolujen hemoglobiiniin, jolloin syntyy karboksihemoglobiinia. Koska häkä syrjäyttää tehokkaasti hapen, vähenee elimistön hapensaanti verraten pienilläkin häkäpitoisuuksilla. Kun karboksihemoglobiinin osuus on 15-20 prosenttia veren hemoglobiinista, alkaa esiintyä oireita.
Häkää on palokaasuissa noin prosentti, tupakansavussa jopa kaksi prosenttia. Käsittelemättömissä pakokaasuissa häkää on 4–7 prosenttia. Jos hengitysilman häkäpitoisuus on 0,01 prosenttia tai pienempi, myrkytysoireita ei esiinny. Tunnin altistus häkäpitoisuudelle 0,1 prosenttia eli 1000 ppm kasvattaa karboksihemoglobiinin pitoisuuden 50–80 prosenttiin, mikä on hengenvaarallista.
Oireet ja hoito

Tyypillisiä häkämyrkytysoireita ovat:
Pahoinvointi
Päänsärky
Limakalvojen muuttuminen vaaleanpunaisiksi
Tajunnantason lasku
Tajuttomuus
Hengityslama
Häkämyrkytyksen oireita ovat aluksi ja lievissä tapauksissa pahoinvointi, päänsärky ja limakalvojen punoitus hapenpuutteesta huolimatta. Vakavammassa myrkytyksessä seuraa tajunnantason lasku (humalaisen kaltainen käytös) sekä tajuttomuus, jota varoittavat oireet eivät aina edellä häkäpitoisuuden ollessa suuri. Häkämyrkytys voidaan osoittaa karboksihemoglobiinianalyysilla, ja yli 15 % pitoisuus on osoitus myrkytyksestä.
Karboksihemoglobiinin puoliintumisaika on noin 4 tuntia, kun hengitetään huoneilmaa ja noin 40–80 minuuttia, kun hengitetään 100 prosenttista happea normaalissa ilmanpaineessa. Ylipainehappihoidossa puoliintumisaika on 15–30 minuuttia.
Vaikea myrkytys vaatii lääkkeellisen hapen antoa, muuten seurauksena on useimmiten kuolema. Häkämyrkytyspotilas tulee siirtää mahdollisimman nopeasti raittiiseen ilmaan, ja heti kun mahdollista, annetaan hengityskaasuna sataprosenttista happea. Häkämyrkytykseen kuolee Suomessa lähes sata ihmistä vuosittain, näistä osa on itsemurhia.
Häkämyrkytyksistä toipuneista 10–30 prosentille ilmaantuu päivien tai viikkojen kuluessa persoonallisuuden muutoksia, dementiaa tai Parkinsonin taudin oireita. Suurimmalla osalla nämä oireet häviävät itsekseen.
Krooninen häkämyrkytys voi vaikuttaa sydänsairauksien pahenemiseen, ja 3-5 % karboksihemoglobiinin pitoisuus vaikuttaa sepelvaltimopotilaiden oireiluun. Nämä voivat olla mahdollisia jo ulkoilmassa.
Aiheesta muualla

Terveyskirjasto.fi
Twin Barrels Burning

| Twin Barrels Burning Wishbone Ash |
| --- | --- | --- |

Studioalbumin tiedot
 Äänitetty : Sol Studios, Cookham, Englanti (My Guitar: Surrey Sound, Leatherhead, Englanti)
 Julkaistu: lokakuu 1982
 Formaatti: LP
 Tuottaja(t): Ashley Howe, Stuart Epps, Nigel Gray
 Tyylilaji: hard rock
 Levy-yhtiö: AVM Records (ASH1)
Wishbone Ashin muut julkaisut
| Number the Brave 1981 | Twin Barrels Burning 1982 | Raw to the Bone 1985 |
Twin Barrels Burning on englantilaisen Wishbone Ash -yhtyeen albumi vuodelta 1982. Se on basisti Trevor Bolderin ainoa studioalbumi yhtyeessä.
Kappaleet > A-puoli

Engine Overheat – 4.06
Can’t Fight Love – 4.00
Genevieve – 3.36
Me and My Guitar – 4.01
Hold on – 4.51
Kappaleet > B-puoli

Streets of Shame – 4.37
No More Lonely Nights – 5.17
Angels Have Mercy – 3.55
Wind Up – 5.04
Muusikot

Andy Powell – sähkökitara, laulu
Laurie Wisefield – sähkökitara, laulu
Trevor Bolder – basso, laulu
Steve Upton – rummut
Arviot

Allmusic:
Aiheesta muualla

Twin Barrels Burning discogs.com -sivustolla
There’s the Rub

| There's the Rub Wishbone Ash |
| --- | --- | --- |

Studioalbumin tiedot
 Äänitetty : elo–syyskuussa 1974, Criteria Recording Studio C, Miami, Florida
 Julkaistu: marraskuu 1974
 Formaatti: LP
 Tuottaja(t): Bill Szymczyk
 Tyylilaji: hard rock, progressiivinen rock
 Kesto: 38.57
 Levy-yhtiö: MCA (MAPS 7709)
Wishbone Ashin muut julkaisut
| Wishbone Four 1973 | There's the Rub 1974 | Locked In 1976 |
There's the Rub on englantilaisen Wishbone Ash -yhtyeen albumi vuodelta 1974.
Kappaleet

Kaikki kappaleet säv. Wishbone Ash.
Kappaleet > A-puoli

Silver Shoes – 6.36
Don't Come Back – 5.12
Persephone – 7.02
Kappaleet > B-puoli

Hometown – 4.48
Lady Jay – 6.00
F.U.B.B  – 9.33
Muusikot

Andy Powell – sähkökitara, akustinen kitara, mandoliini laulu
Laurie Wisefield – sähkökitara, akustinen kitara, laulu, steel-kitara
Martin Turner – basso, laulu
Steve Upton – rummut, lyömäsoittimet
Albhy Galuten – urut, syntetisaattori
Nelson Flaco Padron – conga, lyömäsoittimet
Arviot

Allmusic:
Aiheesta muualla

There's the Rub discogs.com -sivustolla
DreamWorks Animation

| DreamWorks Animation |
| --- | --- |
 Yrityksen pääkonttori Californiassa.
Perustettu:  27. lokakuuta 1994
Kotipaikka:  Glendale, Kalifornia, Yhdysvallat
Toiminta-alue:  maailmanlaajuinen
Tuotteet:  Animaatioelokuvat
Henkilöstö:  2 700 (2014)
Emoyhtiö:  DreamWorks Pictures (1994–2004) Universal Pictures (2016–)
Kotisivu:  www.dreamworks.com
Infobox OKVirheellinen NIMI-arvo: 
DreamWorks Animation LLC (tunnetaan myös helpommin nimellä DreamWorks) on vuonna 1994 perustettu yhdysvaltalainen elokuva- ja tietokoneanimaatiostudio. Se on Universal Picturesin tytäryhtiö, joka taas on Comcastin omistaman NBCUniversalin tytäryhtiö. Yhtiö on julkaissut yhteensä 38 elokuvaa, alkaen Antzista vuonna 1998. Vuoden 2017 alkuun mennessä DreamWorks Animationin elokuvat ovat tuottaneet yli 5,3 miljardia dollaria voittoa. Pelkästään Shrek 2 ja Shrek kolmas ovat tuottaneet yhdessä noin 1,7 miljardia dollaria.
Historia

Animaatiostudio oli alun perin DreamWorks SKG:n yksi osasto, jonka perusti lokakuussa 1994 elokuvaohjaaja Steven Spielberg, elokuvatuottaja Jeffrey Katzenberg ja David Geffen. Vuonna 1997 yhtiö tuotti yhteistyössä brittiläisen Aardman Animations -studion kanssa elokuvan Kananlento.
Vuonna 2004 animaatio-osasto kehitettiin julkiseksi osakeyhtiöksi DreamWorks Animation SKG, Inc., jolla käytiin kauppaa New Yorkin pörssissä.
Huhtikuussa 2016 Comcast virallisesti julkisti että aikoo ostaa DreamWorks Animationin noin 3,8 miljardilla dollarilla, 41 dollaria osakkeelta. DreamWorks Animation on tuottanut tämän jälkeen Näin koulutat lohikäärmeesi 3 (2019), Jetin (2019) ja Trolls: Maailmankiertueen (2020).
Elokuvat

| # | Otsikko | Ensi-ilta |
| --- | --- | --- |
| 1 | Antz – Muurahaizet | 2. lokakuuta 1998 |
| 2 | Egyptin prinssi | 18. joulukuuta 1998 |
| 3 | Tie El Doradoon | 31. maaliskuuta 2000 |
| 4 | Kananlento | 23. kesäkuuta 2000 |
| 5 | Shrek | 18. toukokuuta 2001 |
| 6 | Spirit – villi ja vapaa | 24. toukokuuta 2002 |
| 7 | Sinbad – seitsemän meren sankari | 2. heinäkuuta 2003 |
| 8 | Shrek 2 | 19. toukokuuta 2004 |
| 9 | Hain tarina | 1. lokakuuta 2004 |
| 10 | Madagascar | 27. toukokuuta 2005 |
| 11 | Wallace & Gromit: Kanin kirous | 7. lokakuuta 2005 |
| 12 | Yli aidan | 19. toukokuuta 2006 |
| 13 | Virran viemää | 3. marraskuuta 2006 |
| 14 | Shrek kolmas | 18. toukokuuta 2007 |
| 15 | Mehiläisen elokuva | 2. marraskuuta 2007 |
| 16 | Kung Fu Panda | 6. kesäkuuta 2008 |
| 17 | Madagascar 2 | 7. marraskuuta 2008 |
| 18 | Möröt vastaan muukalaiset | 27. maaliskuuta 2009 |
| 19 | Näin koulutat lohikäärmeesi | 26. maaliskuuta 2010 |
| 20 | Shrek ja ikuinen onni | 21. toukokuuta 2010 |
| 21 | Megamind | 5. marraskuuta 2010 |
| 22 | Kung Fu Panda 2 | 26. toukokuuta 2011 |
| 23 | Saapasjalkakissa | 28. lokakuuta 2011 |
| 24 | Madagascar 3 | 8. kesäkuuta 2012 |
| 25 | Viisi legendaa | 10. lokakuuta 2012 |
| 26 | Croodit | 22. maaliskuuta 2013 |
| 27 | Turbo | 17. heinäkuuta 2013 |
| 28 | Herra Peabody & Sherman | 7. maaliskuuta 2014 |
| 29 | Näin koulutat lohikäärmeesi 2 | 13. kesäkuuta 2014 |
| 30 | Madagascarin pingviinit | 26. marraskuuta 2014 |
| 31 | Vihdoin kotona | 27. marraskuuta 2015 |
| 32 | Kung Fu Panda 3 | 29. tammikuuta 2016 |
| 33 | Trolls | 4. marraskuuta 2016 |
| 34 | The Boss Baby | 31. maaliskuuta 2017 |
| 35 | Kapteeni Kalsari: Elokuva | 2. kesäkuuta 2017 |
| 36 | Näin koulutat lohikäärmeesi 3 | 22. helmikuuta 2019 |
| 37 | Jeti | 27. syyskuuta 2019 |
| 38 | Trolls: Maailmankiertue | 10. huhtikuuta 2020 |
| 39 | Croodit: Uusi aika | 25. marraskuuta 2020 |
| 40 | Spirit – Kesyttämätön | 4. kesäkuuta 2021 |
| 41 | The Boss Baby: Perhebisnes | 2. heinäkuuta 2021 |
| 42 | Hurja jengi | 22. huhtikuuta 2022 |
| 43 | Saapasjalkakissa: Viimeinen toivomus | 21. joulukuuta 2022 |
| 44 | Ruby – Teini-ikäinen merihirviö | 30. kesäkuuta 2023 |
| 45 | Trolls: Bändi koossa | 17. marraskuuta 2023 |
| 46 | Orion ja Pimeys | 2. helmikuuta 2024 |
| 47 | Kung Fu Panda 4 | 8. maaliskuuta 2024 |
| 48 | Villi robotti | 27. syyskuuta 2024 |
| 49 | Koiramies | 31. tammikuuta 2025 |
| 50 | Näin koulutat lohikäärmeesi | 13. kesäkuuta 2025 |
| 51 | Hurja jengi 2 | 1. elokuuta 2025 |
| 52 | Gabby’s Dollhouse: The Movie | 26. syyskuuta 2025 |
| 53 | Shrek 5 | 23. joulukuuta 2026 |
Aiheesta muualla

Wikimedia Commonsissa on kuvia tai muita tiedostoja aiheesta .
DreamWorks Animation Internet Movie Databasessa
DreamWorks Animation Big Cartoon Databasessa
Datura tai harha jonka jokainen näkee

Datura, tai harha jonka jokainen näkee on Leena Krohnin romaani vuodelta 2001.
Kirjan on kustantanut Werner Söderström Osakeyhtiö (WSOY). Anna Volmarin ja J. Robert Tupaselan englanninkielinen käännös Datura, or a delusion we all see ilmestyi vuonna 2013.
Datura kertoo paranormaaleihin ilmiöihin keskittyneen Uusi Anomalisti -lehden toimituksessa työskentelevästä henkilöstä, jonka elämässä alkaa muutaman pienen siemenen vuoksi uusi, kummallinen vaihe. Saatuaan lahjaksi daturan, hulluruohon, hän nauttii astman hoitoon muutaman siemenen. Valitettavasti siemenillä on melkoisia sivuvaikutuksia, joista ehkä tuntuvin on todellisuuden sumentuminen.
Rakenne

Kirja rakentuu kolmesta siemenkodasta, jotka koostuvat pienistä kappaleista, joissa monissa esitellään uusi hahmo, joka joko uskoo johonkin kummaan asiaan, on tehnyt jotain kummallista tai on kiintynyt johonkin.
Siemenkota
Harha jonka jokainen näkee
Hiljaisimmassakin hiljaisuudessa
Datura
Uusi anomalisti
Äänien herra
Voynichin kirja
Kivikuntaa, kasvikuntaa, eläinkuntaa?
Hiljainen asfaltti
Parapuoti
Luumuvanukkaan päivänä
Toinen samanniminen mies
Ilmasta, auringonvalosta
Kerettiläisiä
Vanha Usko
Oppitunti
Nicolan nuoruus
Siemenkota
Heilurimies ja ei-minä
Lätäkkö
Vierailu hiustaiteilijan luona
Don't be cruel
Kasvot leipäjuustossa
Loogaroo, Klassinen
Väärässä jonossa
Kinky-ilta
Väärää rahaa
Sormi
Ikuisuuden liikkuva kuva
Kauas kiitävä vanha nainen
Hiiri, susi ja satakieli
Siemenkota
Madame Maya
Leivos
Äänien nielijä
Trepanoija
Kaksi kulkuetta
Toissyntyisiä
Kaupunginkanslian aave
Usko on sairas
Erään kasvin psykologiaa
Nainen joka oli neljä
Eriskummallinen kukkakauppa
Nopein tapa liikkua
Vierailu
>>Niin kevein tiedoin, raskain erhetyksin>>
Sormi huulilla
Kirjassa esiintyneet oikeat esineet > Voynichin kirja

Päähenkilö yrittää kirjoittaa tarinan aikana artikkelia Voynichin kirjasta.
Reenpää

Reenpää (vuoteen 1935 Renqvist) on suomalainen suku, jonka jäsenet ovat vaikuttaneet kulttuurissa ja varsinkin kustannustoiminnassa. Suku on vuosikymmeniä hallinnut ja johtanut kustannusosakeyhtiö Otavaa.
Suku lähtee ilomantsilaisen talollisen pojasta Henrik Kukkosesta, joka opiskellessaan papiksi 1810-luvulla otti itselleen uuden nimen Renqvist (ruots. ’puhdasoksa’), sillä halusi olla ”puhdas oksa viinipuussa Kristuksessa”. 1930-luvun puolivälissä Alvar Renqvistin lapset päättivät suomentaa sukunimensä mutta torjuivat isoisoisänsä alkuperäisen nimen Kukkonen. Useiden sukukokousten jälkeen päädyttiin nimeen Reenpää, joka otettiin käyttöön vuonna 1935.
Suvun jäseniä

Henrik Renqvist (alk. Kukkonen, 1789–1866), herätysliikkeissä vaikuttanut pappi ja uskonnollinen kirjailija
Alvar Renqvist (1868–1947), Otavan toimitusjohtaja 1892–1898 ja 1904–1938, Henrik Renqvistin pojanpoika
Yrjö Reenpää (vuoteen 1935 Renqvist, 1894–1976), fysiologian professori ja filosofi
Heikki Reenpää (vuoteen 1935 Renqvist , 1896–1959), Otavan toimitusjohtaja 1938–1956
Heikki A. Reenpää (1922–2020), Otavan toimitusjohtaja 1968–1978
Timo Reenpää (1949–2020), sarjakuvien suomentaja, kendo-vaikuttaja ja sarjakuvaneuvos
Erkki Reenpää (1925–2004), kirjallisuusvaikuttaja
Hannes Reenpää (1900–1972), kirjankustantaja ja kirjallinen johtaja
Kari Reenpää (vuoteen 1935 Renqvist , 1902–1968), Otavan toimitusjohtaja ja vuorineuvos
Olli Reenpää (s. 1934), Otavan konsernijohtaja 2000–2010 ja toimitusjohtaja 1979–1999 ja vuorineuvos
Antti Reenpää (s. 1957), Otavan toimitusjohtaja 2000–2010 (puoliso kauppatieteiden maisteri Leena Majander-Reenpää, 1956–2025)
Eva Reenpää (s. 1964), Otavan toimitusjohtaja 2023–
Jorma Reenpää (e. Renqvist, 1902–1980), diplomi-insinööri ja Yhtyneiden Kuvalehtien toimitusjohtaja 1934–1960
Alvar Renqvist (1868–1947), Otavan toimitusjohtaja 1892–1898 ja 1904–1938, Henrik Renqvistin pojanpoika
Antti Reenpää (s. 1957), Otavan toimitusjohtaja 2000–2010 (puoliso kauppatieteiden maisteri Leena Majander-Reenpää, 1956–2025)
Erkki Reenpää (1925–2004), kirjallisuusvaikuttaja
Eva Reenpää (s. 1964), Otavan toimitusjohtaja 2023–
Hannes Reenpää (1900–1972), kirjankustantaja ja kirjallinen johtaja
Heikki Reenpää (vuoteen 1935 Renqvist, 1896–1959), Otavan toimitusjohtaja 1938–1956
Heikki A. Reenpää (1922–2020), Otavan toimitusjohtaja 1968–1978
Henrik Renqvist (alk. Kukkonen, 1789–1866), herätysliikkeissä vaikuttanut pappi ja uskonnollinen kirjailija
Jorma Reenpää (e. Renqvist, 1902–1980), diplomi-insinööri ja Yhtyneiden Kuvalehtien toimitusjohtaja 1934–1960
Kari Reenpää (vuoteen 1935 Renqvist, 1902–1968), Otavan toimitusjohtaja ja vuorineuvos
Olli Reenpää (s. 1934), Otavan hallituksen puheenjohtaja 2014 saakka ja vuorineuvos
Timo Reenpää (1949–2020), sarjakuvien suomentaja, kendo-vaikuttaja ja sarjakuvaneuvos
Yrjö Reenpää (vuoteen 1935 Renqvist, 1894–1976), fysiologian professori ja filosofi
Kirjallisuutta

Koistinen, Olavi: Otava olen minä. Helsingin Sanomat 28.3.2010, s. C 1.
Koistinen, Olavi: Suvun patriarkka ja liikemiehet käyttävät valtaa. Helsingin Sanomat 28.3.2010, s. C 1.
Salokannel, Juhani: Hengen paloa & painettua sanaa: Renqvist-Reenpäät kustantajina 1815–2015.  Helsinki:  Otava, 2015.  ISBN 978-951-1-27838-2
Schreck, Jyri: Viri librorum: Renqvist-Reenpää: Suomalainen kirjakauppias- ja kustantajasuku. Tämän kirjan julkaisevat Heikki Reenpään kuusikymmenvuotispäivänä 19.1.1956 hänen kustantajaveljensä Yrjö, Hannes, Kari ja Jorma Reenpää. Reenpää-suku 1956.
Aiheesta muualla

Franck, Michael: Sanojen matka. TV-dokumentti Otavasta.
Pilke, Helena: Seitsemän sukupolvea, 200 vuotta kustannustoimintaa. Arvostelu Salokantelen teoksesta Hengen paloa & painettua sanaa. (Agricolan kirja-arvosteluja, 26.5.2015.)
| --- | --- |
Auktoriteettitunnisteet: Henkilöt :  Kansallisbiografia
Juvinas

| Juvinas |
| --- | --- |
 Näkymä Juvinasiin.
 Juvinas
 Koordinaatit: 44°42′41″N, 04°18′23″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Largentière
Pinta-ala:  
 – Kokonaispinta-ala:  8,43 km²
Väkiluku (2021):  180
 – Väestötiheys:  21,4 as./km²
Postinumero:  07600
Infobox OKVirheellinen NIMI-arvo: 
Juvinas on kunta Ardèchen departementissa Ranskassa. Vuonna 2021 siellä oli 180 asukasta. Kunnan pinta-ala on 8,43 neliökilometriä.
Aiheesta muualla

Kuvia tai muita tiedostoja aiheesta Juvinas Wikimedia Commonsissa
Bansuri

Bansuri
Bansuri eli bansoori on intialaisen musiikin bambuhuilu, jonka ääniala on pari-kolme oktaavia. Perinteisesti soittimessa on ollut kuusi sormireikää. Bansuurin koko vaihtelee noin 30 senttimetristä noin metriin, yleisimpiä ovat puolimetriset. Bansuri on yksi vanhimmista intialaisen perinnemusiikin soittimista.
Tunnettu bansurin soittaja on muun muassa Pannalal Ghosh, joka kehitti soittimesta hindustanimusiikkia ajatellen uuden version, johon kuuluu lisänä seitsemäs sormireikä. Tällöin soittimen ääniala laajeni kolmeen oktaaviin.
Soittimen ääniala

Bansureita on eri viritteisiä, aloittelijan on helpompi aloittaa pienimmistä c- ja d-vireisistä sopraano- ja pikkolobansuureista. Yleisimpiä ovat G- ja A-viritteiset alttobansuurit, on olemassa myös matalampi F-alto ja D- ja G-viritteisiä bassobansuureita. Bansuurin alaääniala on syvä, keskiala pehmeä ja ylä-ääniala kiihottavakenen mukaan?, joten soitin on monipuolinen. Sitä käytetään myös pop- ja jazzmusiikissa.
Aiheesta muualla

Kuvia tai muita tiedostoja aiheesta Bansuri Wikimedia Commonsissa
Bansuri (Arkistoitu – Internet Archive) Tarang (myös ääninäyte)
New England (albumi)

| New England Wishbone Ash |
| --- | --- | --- |

Studioalbumin tiedot
 Äänitetty : Laurel Edge, Connecticut ja Criteria Sound Studios, Miami
 Julkaistu: lokakuussa 1976
 Formaatti: LP
 Tuottaja(t): Ron Albert, Howard Albert
 Tyylilaji: hard rock
 Kesto: 37.37
 Levy-yhtiö: MCA (MCG3523)
Wishbone Ashin muut julkaisut
| Locked In 1976 | New England 1976 | Front Page News 1977 |
New England on englantilaisen Wishbone Ash -yhtyeen albumi vuodelta 1976.
Kappaleet

Kaikki kappaleet säv. Wishbone Ash.
Kappaleet > A-puoli

Mother of Pearl – 4.31
(In All of My Dreams) You Rescue Me – 6.13
Runaway – 3.18
Lorelie – 5.26
Kappaleet > B-puoli

Outward Bound – 4.51
Prelude – 1.13
When You Know Love – 5.46
Lonely Island – 4.29
Candelight – 1.50
Muusikot

Andy Powell – sähkökitara, laulu, akustinen kitara, mandoliini
Laurie Wisefield – sähkökitara, laulu, havaijinkitara
Martin Turner – basso, laulu
Steve Upton – rummut
Arviot

Allmusic:
Aiheesta muualla

New England discogs.com -sivustolla
Wishbone Four

| Wishbone Four Wishbone Ash |
| --- | --- | --- |

Studioalbumin tiedot
 Äänitetty : helmi–maaliskuu 1973, Olympic ja Apple Studios, Lontoo
 Julkaistu: 11. toukokuuta 1973
 Formaatti: LP
 Tuottaja(t): Derek Lawrence
 Tyylilaji: hard rock
 Levy-yhtiö: MCA (MCA-327)
Wishbone Ashin muut julkaisut
| Argus 1972 | Wishbone Four 1973 | There's the Rub 1974 |
Wishbone Four on englantilaisen Wishbone Ash -yhtyeen albumi vuodelta 1973.
Kappaleet

Kaikki kappaleet säv. Wishbone Ash.
Kappaleet > A-puoli

So Many Things to Say – 5.06
Ballad of the Bèacon – 5.04
No Easy Road – 3.48
Everybody Needs a Friend – 8.24
Kappaleet > B-puoli

Doctor – 5.53
Sorrel – 5.03
Sing Out the Song – 4.24
Rock 'n Roll Widow – 5.50
Muusikot

Andy Powell – sähkökitara, akustinen kitara, laulu
Ted Turner – sähkökitara, akustinen kitara, 12-kielinen kitara, laulu, havaijinkitara
Martin Turner – basso, laulu
Steve Upton – rummut, lyömäsoittimet
George Nash – kosketinsoittimet  "Everybody Needs a Friend"
Graham Maitland – piano  "No Easy Road"
Phil Kenzie, Dave Coxhill ja Bud Parks – torvisektio "No Easy Road"
Arviot

Allmusic:
Aiheesta muualla

Wishbone Four discogs.com -sivustolla
| n k Wishbone Ash |
| --- | --- |
 Andy Powell  Bob Skeat  Mark Abrahams  Mike Truscott   Steve Upton  Martin Turner  David "Ted" Turner  Laurie Wisefield  Claire Hamill  John Wetton  Trevor Bolder  Mervyn "Spam" Spence  Jamie Crompton  Andy Pyle  Robbie France  Ray Weston  Roger Filgate  Tony Kishman  Mike Sturgis  Mark Birch  Ben Granfelt  Muddy Manninen  Joe Crabtree 
Albumit:  Wishbone Ash  Pilgrimage  Argus  Wishbone Four  There's the Rub  Locked In  New England  Front Page News  No Smoke Without Fire  Just Testing  Number the Brave  Twin Barrels Burning  Raw to the Bone  Nouveau Calls  Here to Hear  Strange Affair  Illuminations  Trance Visionary  Psychic Terrorism  Bare Bones  Bona Fide  Clan Destiny  Power of Eternity  First Light  Elegant Stealth  Blue Horizon  Coat of Arms
Come Inside

| Come Inside> Tiedot |
| --- | --- |
Toiminnassa:  1996–2000
Tyylilaji:  Glam rock, Brittipop, Indie rock
Kotipaikka:  Helsinki, Suomi
Laulukieli:  englanti
Jäsenet:  Mikko Sippola,  laulu   Junnu Alajuuma,  kitara   Matti Salovaara,  kitara   Jotti Taival,  basso   Oskari "Ose" Vilmunen,  rummut   Ville Alajuuma,  koskettimet  
Entiset jäsenet:  Sampsa Kaukua
Levy-yhtiö:  Stupido Twins  
Aiheesta muualla
www.stupido.fi/comeinside
Infobox OKNimi-testi OK: 
Come Inside oli suomalainen, Helsingin Alppilan lukiossa vuonna 1996 perustettu kokeellinen glam rock-, brittipop- ja indie rock -yhtye. Alkuun bändiin kuuluivat Mikko Sippola (laulu), Junnu Alajuuma (kitara), Sampsa Kaukua (kitara), Jotti Taival (basso) ja Oskari "Ose" Vilmunen (rummut). Yhtyeen jäsenet tapasivat lukiossa ja omien sanojensa mukaan ottivat "ensituntumaa" soittamalla muun muassa "Rage Against the Machinea, Red Hot Chili Peppersiä, Hendrixia ja Stevie Wonderia".
Myöhemmin, Fearless-albumin tekovaiheessa, kitaristi Kaukua lähti yhtyeestä ja tilalle liittyivät Matti Salovaara (kitara) ja Junnun veli Ville Alajuuma (koskettimet).
Ensiaskeleet eli Chewin' Tobacco Fish Deedle

Bändin tehdessä ensimmäistä demoaan yhtyeellä ei vielä ollut nimeä, ja kysyttäessä vastattiin "Chewin' Tobacco Fish Deedle". Ensimmäinen demo äänitettiin lukion tiloissa. Vaikutteiden mukaisesti alkupään materiaalin tyyli heittelehti villisti, erään arvostelijan sanoin: "Behind That Door puolestaan on huonoa eurooppareggaeta".
Mosaiikki

Yhtye päätyi tarjouskilpailun jälkeen tekemään levytyssopimuksen vuonna 1989 perustetun Stupido Records -levy-yhtiön kanssa kevätkesällä 1997 voitettuaan samana vuonna Helsingin Nuorisoasiainkeskuksen järjestämän Ääni ja Vimma -bändikatselmuksen. Ensimmäistä albumia palkattiin äänittämään – bändin järkytykseksi – metallituottaja Mikko Karmila, joka on työskennellyt muun muassa Nightwishin ja Sentencedin kanssa.
Tuottaja paljastui kuitenkin lottovoiton veroiseksi. Mosaiciksi nimetyltä, erittäin tasa- ja vahvamateriaaliselta glam rockiin nojaavalta esikoislevyltä julkaistut ensimmäiset singlet, "Celebrate" ja "She Wants" keikkuivat molemmat Suomen singlelistalla kahdenkymmenen parhaan joukossa – samanaikaisesti.
Pelottomat

Vaikka Mosaicin ja seuraavan albumin välillä tulisi kulumaan vain muutama vuosi aikaa, bändin sisällä käytiin keskusteluja yhtyeen kitaroihin vahvasti nojaavan ilmaisun negatiivisesta ja rajoittavasta vaikutuksesta kappaleiden muotoon ja improvisaatioon. Konepohjaisempi "Jinx"-single oli yhtyeen yritys välttää lokeroitumista ja kokeilla "jotain muuta" ennen toista albumia, jota yleisesti pidetään vaikeana.
Tätä taustaa vasten seuraavan albumin maalailevampi ja rento indietyylinen äänimaailma oli paitsi yllätys myös työvoitto: Treeball-yhtyeestä tunnetun Nick Trianin ja äänittäjä Tom Nymanin kanssa hartaasti työstetty ja kriitikoiden hyvin vastaanottama toinen albumi Fearless julkaistiin vuonna 2000. Erityisesti albumin kitarasoundeihin kiinnitettiin huomiota: "Junnu Alajuuman Bernard Butler -vaikutteinen ilottelu on harvinaisen rohkeaa ja komeaa kuultavaa ja se onkin varsin määräävä tekijä Come Insiden soundissa."
Retroteemainen levynjulkistamiskeikka Helsingin Tavastia-klubilla 6. huhtikuuta 2000 peilipallo-installaatioineen ja propagandafilmeineen oli menestys, mutta tämän jälkeen yhtye soitti vain muutamia festivaalikeikkoja. Albumilta julkaistiin lopulta kaksi singleä, albumikontekstissa perusraita "Walk On" ja äänimaailmaltaan hempeänsuloinen, mutta lyriikaltaan ironinen "Follow Me", jolla Sippola laulaa "I fell down the stairs, oh god, it's super!".
Jälkeenpäin

Bändin paluusta on liikkunut tasaisin väliajoin huhuja, ja yhtyeen jäsenet ovat toisinaan vastanneet varauksellisen optimistisesti kyselyihin levy-yhtiön keskustelupalstalla. Kuten monilla muillakin yhtyeillä, bändin jäsenillä on ollut sekä henkilökohtaisia että taiteellisia vastoinkäymisiä Fearless-albumin julkaisun jälkeen ja näyttää todennäköiseltä että bändi on lopullisesti telakalla.
Bändi teki virallisen paluukeikan On The Rockissa jossa järjestettiin brittipoptapahtuma lokakuuussa 2023.